Afei na masane aba Gaana afiri Umzantsi (Abibiman Anafoɔ). Nhyiamu a ɛfa Abibikasa nti na mekɔɔ hɔ no. Saa nhyiamu koraa no, ɛnhyɛ da nyɛ adeɛ kɛseɛ biara nanso, deɛ m'ani gyee ho ne sɛ menyaa kwan suaa isiZulu kasa kɔsi sɛ, afei, metumi bɔ nkɔmmɔ wɔ kasa no mu kakra. Nsɛmfua ne Kasamu a mesuaa no na ebi nie:
Sawubona (Wo ho yɛ?)
Yebo (Aane)
Kunjani? (Ɛte sɛn?)
Unjani wena/Wena unjani (Wo nso, wo ho te sɛn?)
Ngiyaphila (Me ho yɛ)
Nami ngiyaphila (Me nso, me ho yɛ)
Hamba kahle (Nante yie)
Hambani kahle (Monnante yie)
Sobonana (Yɛbɛhyia)
Ungasheshi, ngisisafunda isiZulu (Bɔkɔɔ, meda so resua Zulu kasa)
Uxolo, angikuzwa kahle (Mepa wo kyɛw, mente aseɛ yie)
Yini le ngesiZulu (Wei yɛ dɛn wɔ Zulu kasa mu?)
Uyasazi isiNgizi (Wotumi ka borɔfo?)
Angizwa (Mente aseɛ)
Ngiyabonga (Meda ase)
Uxolo (Mepa wo kyɛw)
Ngiyacela (Mepa wo kyɛw)
Ngiyafuna (Mepɛ...)
Angifuni (Mempɛ...)
Cha (Dabi)
Ngiyajabula ukukwazi (M'ani agye sɛ yɛahyia anaasɛ M'ani agye sɛ menim wo)
Ungubani igama lakho (Wo din de sɛn?)
Igama lami ngingu (Me din de...)
Ungubani isibongo sakho? (W'abusuadin de sɛn?)
Isibongo sami ngu (M'abusuadin de...)
Ngingu Ọbádélé (Meyɛ Ọbádélé)
Hlala phansi (Tena ase)
Uphumaphi? (Wofiri he?)
Ubuyaphi? (Wofiri he?)
Ngiphuma eGhana (Mefiri Gaana)
Amandla awetu (Tumi no yɛ yɛn dea)
Ayiko inkinga (Ɛnyɛ hwee)
Gologile (Yoo/bɔkɔɔ)
Uhlalaphi (Wote he?)
Ngihlala eAccra (Mete Nkran)
Ushadile (Woaware anaa?)
Yebo, ngishadile (Aane, maware)
Cha, angishadile (Dabi, menwareeɛ)
Ukhonze kumdeni wakho (Kyea w'abusuafoɔ ma me)
Umuhle namhlanje (Wo ho yɛ fɛ nnɛ)
Halala (Mo!)
Ngicela amanzi (Mepa wo kyɛw/mepɛ nsuo)
Ngifuna amanzi (Mepɛ nsuo)
Ngifuna uguhla (Mepɛ aduane)
Angifuna inyama (Mempɛ nam)
Iyimalini (Ɛyɛ ahe?)
Ngingakusiza (Metumi boa wo anaa?)
Unayo (Wowɔ...?)
Kumnandi (Ɛyɛ dɛ!)
Kuyashisa (Ahuhuro wɔ mu)
Kuyabanda (Awɔ wɔ mu)
Yisikathi sini (Abɔ sɛn?)
Ube nempelasonto emnandi! (Nnawɔtwe awieeɛ yi nyɛ wo anigyeɛ)
Qaphela (Hwɛ yie!)
Kwenzenjani? (Dɛn asɛm?/Ɛdeɛn na ɛreha wo?)
Ngihamba ikhaya (Merekɔ fie)
Sala kahle (Tena yie)
Salani kahle (Montena yie)
(U)Lala kahle (Da yie)
Kubi (bɔne)
Wamugelegile (Yɛnni aseda)
Kotwa (Nanso)
Namhlanje (Nnɛ)
Manje (Seesei ara)
Kunye (Baako)
Isibili (Mmienu)
Kuthathu (Mmiɛnsa)
Okune (Ɛnan)
Isihlanu (Enum)
Isithupha (Nsia)
iSonto (Kwasiada)
uMsombuluko (Dwoada)
uLwesibili (Benada)
uLwesithathu (Wukuada)
uLwesine (Yawoada)
uLwesihlanu (Fiada)
uMgqibelo (Memeneda)
Sivuliwe (Bue)
Sivaliwe (To mu)
Mfowethu (Nuabarima)
Tate (Nuabaa)
Mesuaa nsɛmfua afoforɔ nso kaa ho nti sɛ mekae a, mɛtwerɔ wɔ ha atoa so. Meduruu uMzantsi Benada anɔpa na Benada anwummerɛ no, sɛnea na mereka isiZulu no, nkurɔfoɔ no angye anni sɛ meduruu hɔ saa da no. Afei, wɔannye anni sɛ mankɔ hɔ da. Na ɛyɛ me sere. Mehyiaa nnamfoɔ te sɛ Neo a ɔyɛ Zuluni nanso ne din yɛ Sotho din. Mesane hyiaa Thando, Dineo, Awerekyekye, Thandi, ne wɔn a ɛkeka ho pii.
Na sɛdeɛ mekaeɛ no, nhyiamu a ɛfa kasa ho nti na mekɔɔ hɔ. Adwumakuo a ɛhyehyɛɛ saa nhyiamu no, yɛfrɛ no Amabhubesi a saa din no kyerɛ "gyata" wɔ Zulu kasa mu. Sɛbe, wɔanhyehyɛ nhyiamu no yie. Berɛ a meduruu hɔ no na anka ɛwɔ sɛ wɔfa me wɔ wiem hyɛn gyinabea. Metwɛnn wɔn saa ara no, nanso wɔamma da! Baabi a mesoɛeɛ no (a yɛfrɛ hɔ Zulu Nyala) na wɔsomaa hyɛnkani sɛ ɔmmra mmɛfa me. Ɔno na yɛfrɛ no Neo a mekaa ne ho asɛm wɔ soro hɔ no. Da a anka nhyiamu no bɛhyɛɛ aseɛ no, na anka ɛwɔ sɛ wɔfa me firi Zulu Nyala hɔ no nso nanso, tweaa! Wɔamma da! Nti metuaa hyɛnkani foforɔ (Awerekyekye) sɛ ɔmfa menkɔ. Wɔn a na wɔkasa wɔ hɔ nso, ebinom wɔ nimdeɛ a ɛfa Abibikasa ho nsɛm nanso, ebinom nso na wɔnnim hwee. Wei nyinaa nti na mebɔɔ me tirim pɔ sɛ Amabhubesifoɔ no, wɔn mfasoɔ nko ara na na woredwene. Ɛnyɛ adesua ne adekyerɛ ne nimdeɛ ho dɔ nti na wɔtoo nsa frɛɛ yɛn nyinaa sɛ yɛmmra. Ɛno nti, sɛ saa nhyiamu sane ba so bio afe a ɛreba yi deɛ, mennye nni sɛ mɛkɔ.
Nanso, yei nyinaa nkamfua no, m'ani gyee me isiZulu adesua pii na m'ani da so sɛ mɛnya kwan asane akɔ uMzantsi bio.
twi_Latn twi_Latn zul_Latn twi_Latn twi_Latn twi_Latn twi_Latn ssw_Latn ssw_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn cjk_Latn twi_Latn twi_Latn kmr_Latn twi_Latn zul_Latn yor_Latn ssw_Latn twi_Latn twi_Latn ssw_Latn twi_Latn twi_Latn nso_Latn ewe_Latn twi_Latn twi_Latn zul_Latn ssw_Latn twi_Latn twi_Latn tsn_Latn twi_Latn zul_Latn twi_Latn xho_Latn twi_Latn twi_Latn ewe_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn ssw_Latn ssw_Latn tso_Latn twi_Latn twi_Latn twi_Latn xho_Latn twi_Latn xho_Latn twi_Latn xho_Latn zul_Latn zul_Latn zul_Latn zul_Latn ewe_Latn ssw_Latn ilo_Latn crh_Latn zul_Latn twi_Latn tsn_Latn lua_Latn zul_Latn nso_Latn twi_Latn twi_Latn twi_Latn